আওরতের লাগ্যা কান্দে দেওয়ান সোনাফর ।  আলাল দুলাল কাইন্দা অইল জর্  জর্ ।।  কান্দিয়া কান্দিয়া তারা ভূমিতে লুটায় ।  দানা পানি ছাড়্যা কেবল করে হায় হায় ।।  মায়ের জানে পুতের বেদন অন্যে জান্ ব কি ।  মায়ের বুকের লৌ পুত্র আর ঝি ।।  দুই না ছেউরা ছাওয়ালে বুকেতে করিয়া ।  সোনাফর মিঞা কান্দে মাথা থাপাইয়া ।।  দুধের ছাওয়ালে কেমনে বাঁচাই পরাণে ।  অনাধারে মরে কেমনে দেখিব নয়ানে ।।  মা মা বল্যা যখন আরে আলাল দুলাল কান্দে ।  বুকেতে আমার হয়রে ছেল যেমন বিন্ধে ।।  কি দিয়া বুঝাইয়া রাখি চেউড়া পুত্রেরে ।  কে বা খাওন দেয় আরে পরিলাম ফেরে ।।  মর্ য়াত না গেছ আওরাত গিয়াছ মারিয়া ।  তিনলা পরাণি মার্ য়া গেছ পলাইয়া ।।  কি দুষ্মনি কইর্ য়াছিলাম আর জনমে আমি ।  তার পর্ তিশোধ লইয়া এই না জন্মে তুমি ।।  বান্যাচঙ্গের দেওয়ান আমি নাহি মোর সমান ।  অদুন্যাই ধন দৌলত গোলাভরা ধান ।।  পন্থের ফকির অইল আরে আমার থাক্যা সুখী ।  দুনিয়াতে নাই আর আমার মত দুখী ।।  কি করিব ধন দৌলতে আর কি ছার দেওয়ানি ।  দিলের দুঃখেতে যদি চক্ষে ঝরে পানি ।।  কেবা খাইব আমার যে এই ধন দৌলত ।  শূণ্য অইল ঘর মোর মরিয়া আওরাত ।।  বুকে  ছেল দিয়া গেলা তুমি কোন্ পরাণে ।  দুনিয়া যে দেখি আমি আন্ধাইর নয়ানে ।।  তুমি যে আছিলা আন্ধাইর ঘরের বাতি ।  তুমি যে আছিলা আমার হৃদ-পিঞ্জরার পংখী ।।  তোমারে ছাড়িয়া আমি বাঁচি কোন পরাণে ।  তেজিতাম পরাণি আমি তোমার কারণে ।।  তোমার পিছ লইতাম আমি এই আছিল মনে ।  দুধের বাচ্চা রাইখ্যা গিয়া ফালাইলা বে-নালে ।।  এইনা কানেদে দেওয়ান আরে বুক না কুটিয়া ।  পাড়া পরশী পরাব পাইল তারে না বোঝাইয়া ।।  ঘর খালি অইল আর গুরজান না চলে ।  সোনার সংসার বের্ত্তা হায়রে যায় যে বিফলে ।।  ঘরের লক্ষ্মী জননা আরে তার যে লাগিয়া ।  বান্ধা সংসার মিঞার যায় যে ভাসিয়া ।।  দিবা নিশি চিন্তে মিঞার দুঃখ অইল দিলে ।  দরবার বিচার হায়রে কিছু না চলে ।।  কিসের সংসার কিসের বাস কেমনে সুখ মিলে ।  মনসুর বয়াতি কয় সুখ না থাকলে দিলে ।।